Správa zo zahraničnej pracovnej cesty

1. Účastník zahraničnej pracovnej cesty:	
Meno, priezvisko, titul:	PhDr. Viera Hajdúková, PhD. – sekcia regionálneho školstva
2. Zahraničná pracovná cesta:
Štát, mesto:			Belgicko, Brusel
Vykonaná v dňoch:	03. – 06. 06. 2012
Účel cesty:	Účasť na 2. zasadnutí tematickej pracovnej skupiny pre vzdelávanie v ranom detstve a starostlivosti (ECEC) vytvorenej na základe „Strategického rámca pre európsku spoluprácu v oblasti vzdelávania a prípravy ET 2020“.
3. Rámcový program zasadnutia pracovnej skupiny:
3. jún 2012 – nedeľa – príchod do Bruselu
4. – 5. jún 2012 – zasadnutie/rokovanie tematickej pracovnej skupiny
6. jún 2012 – odchod, príchod na Slovensko.
4. Stručný priebeh rokovaní:
Cieľom pracovného stretnutia bolo pokračovať v diskusii v rámci strategického rámca európskej spolupráce v oblasti vzdelávania a odbornej prípravy. (ET 2020). 
Prof. Peter Moss prezentoval „40 cieľov kvality a budúcnosti vzdelávania a starostlivosti o deti v rannom veku“. Zameral sa na poukázanie ciest od cieľov kvality ku skutočnej kvalite vzdelávania a starostlivosti o deti v rannom veku; na ciele a procesy dosahovania kvality; hodnotenia kvality, determinantov kvality. Definíciu kvality predprimárneho vzdelávania považuje za dôležitý, náročný nepretržitý a meniaci sa proces, do ktorého vstupuje: filozofia, vzdelávania, financie, stupne a typy vzdelávania, prostredie a zdravie, zamestnanci (ich kvalifikácia aj zloženie z hľadiska pohlavia), legislatíva, politické a etické praxe v konkrétnych krajinách, odborné znalosti atď.).
Michael Davidson, úradujúci riaditeľ divízie OECD/EDU – ranné detstvo a školy, informoval o spôsobe využívania obsahu publikácie Starting Strong III. – Quality toolbox (OECD). Táto publikácia bude po splnení všetkých podmienok stanovených OECD uverejnená aj na webovom sídle MŠVVaŠ SR v slovenskom jazyku.
Akvile Montiejunaite zamestnankyňa EURYDICE prezentovala existujúce publikácie, ktoré sa venujú problematike rannej starostlivosti a predprimárnemu vzdelávaniu vo vybraných štátoch. Prezentovala najvýznamnejšie dáta o školských systémoch zameraných sa ranný vek a predškolské obdobie – poukázala na najväčší prínos starostlivosti a vzdelávania pre deti a na možné riziká. Poskytla informácie o pripravovanej publikácii „Key data on ECEC“, ktorá by mala byť uverejnená v roku 2014 – predstavila jej hlavný obsah (kontext, účasť/participácia, organizácia, vzdelávacie procesy, financovanie, zamestnanci) a časovú os jej spracovania. 
Rokopvanie prvého dňa pokračovalo prácou v malých pracovných skupinách, pričom sa diskutovalo o hodnotách; kontexte každej krajiny, priestore pre rozmanitosť a rozdiely, perspektívach prezentovania najlepšej praxe, minimálnych štandardoch kvality rannej starostlivosti (rodinné denné centrá) a vzdelávania (inštitúcie poskytujúce predprimárne vzdelávanie), výskumoch v predmetnej oblasti, riadení a implementovaní požadobvaných zmien a a o pridanej hodnote existujúcich tematických pracovných skupín a celkovo pracovných skupín zriadených pre predmetnú oblasť pri OECD, EURYDICE a EK. Následne „vedúci pracovných skupín na začiatku druhého dňa rokovania referovali závery ku ktorým dospeli členovia v diskusii. 
Na úvod druhého dňa sa diskutovalo o 3 témach ku ktorým členovia pracovnej skupiny zaslali písomné odpovede (spravovaný materiál je k dispozícii u PhDr. Viery Hajdúkovej, PhD. na SRŠ):
1.	Otázky kvality ECEC v právnych predpisoch alebo vnútroštátnych politických dokumentoch
2.	Kritériá pre kvalitu ECEC
3.	„Obraz dieťaťa“ v právnych predpisoch alebo vnútroštátnych politických dokumentoch
Zhrnutie za všetky zaslané materiály urobil Keith Brumffit, konzultant tematickej pracovnej skupiny. Skonštatoval, že v budúcnosti, kvôli získaniu presnejších informácií, budú musieť zadať jednoznačnejšie zadania, aby sa členovia tematickej pracovnej skupiny jednoznačne vyjadrovali k tomu, o čom chce EK získať odborné informácie.
Celý deň sa následne pracovalo v malých pracovných skupinách, pričom sa diskutovalo o:
	kurikulách pre zariadenia ECEC,
	prístupnosti/dostupnosti ECEC pre všetky deti, s osobitným dôrazom na deti zo sociálne znevýhodneného prostredia a deti z marginalizovaných rómskych komunít (čo je osobitný problém niektorých štátov, medzi nimi aj SR),
	riadení ECEC,
	monitorovaní a hodnotení kvality ECEC,
	pracovných silách v zariadeniach ECEC – kvalifikácii, regulácii.
Za veľmi dôležité sa považuje nájsť zhodu v termionológii tak, aby vystihovala podstatu konkrétneho pojmu v čo najväčšom počte členských krajín EÚ; v oblasti pracovných síl sa dôležité považuje kompletizácia kompetencií učiteľa (zamestnanca ECEC zariadení!, manažment vedomostí a zručností, riadiaci zamestnanci (ich kompetencie a zručnosti riadiť, monitorovať/hodnotiť a plánovať, uvádzanie do praxe.
V oblasti kurikula je nevyhnutné rešpektovať rôznorodosť kurikúl (vychádzajúcich z národných vzdelávacích tradícií); status kurikula v rôznych štátoch; status dieťaťa 0 – 6 rokov, 0 – 3 rokov, 3 – 6 rokov; štruktúra kurikúl; rozdielnosť kurikúl v inštitúciách pre deti 0 – 3 ročné a pre deti 3 – 6 ročné – je to aj problematika ponímania ISCED 0; obsah kurikula (čítanie, písanie, len hra? atď.); úrovne kurikula (národné, lokálne, školské...); tvorcovia kurikula; záväznosť kurikula; uplatňovanie kurikúl v praxi; skúsenosti detí ako základ kurikula – v tejto súvislosti je zaujímavý dokument – Kurikulum Európskych škôl.
Na záver boli členovia tematickej pracovnej skupiny informovaní o spustení elektronickej komunikácie prostredníctvom webovej aplikácie na webovom sídle EK (zaslané prístupové kódy). 
5. Odporúčané závery:
Interaktívne, prostredníctvom webovej aplikácie tematickej pracovnej skupiny spolupracovať na tvorbe koncepčných materiálov a výsledných produktov tematickej pracovnej skupiny – Frameworku a Glosára základných pojmov.

6. Prehľad prinesenej dokumentácie a miesto jej uloženia:
Pracovné materiály poskytnuté organizátorom, ktoré boli predmetom rokovania sú uložené u PhDr. Viery Hajdúkovej, PhD. na sekcii regionálneho školstva, odbor MŠ ZŠ

7. Osobitne vyhodnotený očakávaný prínos ZPC:
Účasť na zasadnutiach tematickej pracovnej skupiny prispeje k prezentovaniu pozitívnych stránok predprimárneho vzdelávania v SR a k otvorenej spolupráci v rámci členských štátov EÚ v oblasti ECEC.

8. Spôsob zverejnenia výsledkov ZPC, prenos získaných informácií:
Správa zo ZPC je zverejnená na www.minedu.sk

Súhlasíme so zverejnením správy na internete

Správu vypracovala: PhDr. Viera Hajdúková, PhD.

Dátum: 20. jún 2012

Správu schválil: Mgr. Zdenko Krajčír, GR SRŠ MŠVVaŠ SR